പത്താംതരം പ്രാഥമിക പരീക്ഷ: അര്ഹതാ പട്ടിക പ്രസിദ്ധീകരിച്ചു അന്തിമപരീക്ഷ നവംബര്, ഡിസംബര് മാസങ്ങളില് തിരുവനന്തപുരം: പത്താംതരം പ്രാഥമിക പരീക്ഷയില് ഉള്പ്പെട്ട 192 കാറ്റഗറിയിലുള്ള തസ്തികകളുടെ അര്ഹതാപട്ടിക കേരള പി.എസ്.സി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പ്രസിദ്ധീകരിച്ചു തുടങ്ങി. സംസ്ഥാനതല തസ്തികകളുടെ പട്ടിക ഇന്നലെ പ്രസിദ്ധീകരിച്ചു. 14 ജില്ലകളിലേക്കുള്ള എല്.ഡി.ക്ലര്ക്ക് തസ്തികയുടെയും സെക്രട്ടറിയേറ്റ്പി.എസ്.സി. ഓഫീസ് അറ്റന്ഡന്റ് തസ്തികയുടെയും അര്ഹതാപട്ടിക ഇന്ന് പ്രസിദ്ധീകരിക്കും. ജില്ലാതലത്തിലുള്ള ലാസ്റ്റ് ഗ്രേഡ് സെര്വന്റ്സ് അടക്കമുള്ള മറ്റ് തസ്തികകളുടെ പട്ടികകള് തുടര്ന്നുള്ള ദിവസങ്ങളില് പ്രസിദ്ധീകരിക്കുന്നതാണ്. വിശദാംശങ്ങള് പി.എസ്.സി. വെബ്സൈറ്റില് ലഭ്യമാകുന്നതാണ്. നവംബര്, ഡിസംബര് മാസങ്ങളിലായി നടക്കുന്ന അന്തിമ പരീക്ഷകള് എഴുതുവാന് അര്ഹത നേടിയവരുടെ പട്ടികയാണ് പ്രസിദ്ധീകരിക്കുന്നത്. പ്രാഥമിക പരീക്ഷയുടെ അടിസ്ഥാനത്തില് ഓരോ ജില്ലയിലേക്കും പ്രത്യേകം കട്ട് ഓഫ് നിശ്ചയിച്ചാണ് ഏകീകൃത പട്ടിക പ്രസിദ്ധീകരിക്കുന്നത്. റാങ്ക് ലിസ്റ്റില് ഉള്പ്പെടുത്താനുള്ള ഉദ്യോഗാര്ത്ഥികളുടെ എണ്ണത്തിന്റെ ആറിരട്ടിയെങ്കിലും വരുന്ന ഉദ്യോഗാര്ത്ഥികളെയാണ് പട്ടികയിലുള്പ്പെടുത്തുന്നത്. സംവരണ വിഭാഗങ്ങളെയും ആവശ്യമായ തോതനുസരിച്ച് ഉള്പ്പെടുത്തുന്നതാണ്. ഭിന്നശേഷിക്കാരുള്പ്പടെ വിവിധ ആനുകൂല്യങ്ങള്ക്കര്ഹരായവരെ അപേക്ഷാ സമര്പ്പണ സമയത്ത് അവര് സ്വയം അവകാശപ്പെട്ടതിന്റെ അടിസ്ഥാനത്തിലാണ് അര്ഹതാ പട്ടികയില് ഉള്പ്പെടുത്തിയിരിക്കുന്നത്. അന്തിമ പരീക്ഷയ്ക്ക് ശേഷം റാങ്ക് ലിസ്റ്റില് ഉള്പ്പെടാന് സാധ്യതയുള്ളവര്ക്കായി നടക്കുന്ന പ്രമാണപരിശോധനയില് അവകാശവാദം തെറ്റെന്ന് ബോധ്യപ്പെടുന്ന പക്ഷം അത്തരക്കാരെ തുടര്ന്നുള്ള തെരഞ്ഞെടുപ്പില് നിന്നും ഒഴിവാക്കുന്നതാണ്. 192 കാറ്റഗറികളില് കഴിഞ്ഞ ഫെബ്രുവരി, മാര്ച്ച്, ജൂലായ് മാസങ്ങളില് അഞ്ചു ഘട്ടങ്ങളിലായി നടന്ന പരീക്ഷയില് 15 ലക്ഷത്തോളം ഉദ്യോഗാര്ത്ഥികളാണ് പരീക്ഷ എഴുതിയത്. വിവിധ ഘട്ടങ്ങളിലായി പരീക്ഷ നടന്നതിനാല് മാര്ക്ക് സമീകരണം നടത്തിയാണ് മൂല്യനിര്ണ്ണയം പൂര്ത്തീകരിച്ചത്. ലക്ഷക്കണക്കിന് അപേക്ഷകള് ലഭിക്കുന്ന സമാന യോഗ്യതയുളള തസ്തികകളിലേക്ക് ആദ്യഘട്ടത്തില് പ്രാഥമിക പരീക്ഷയും തുടര്ന്ന് ഓരോ തസ്തികയ്ക്കും ജോലി സ്വഭാവമനുസരിച്ച് കഴിവും പ്രാപ്തിയും പരിശോധിക്കുന്ന പ്രത്യേക അന്തിമപരീക്ഷയും നടത്തണമെന്ന ഏറെക്കാലത്തെ ആവശ്യമാണ് പുതിയ പരീക്ഷാ പരിഷ്കരണത്തിലൂടെ കേരള പി.എസ്.സി. പ്രാവര്ത്തികമാക്കുന്നത്. കോവിഡ് സാഹചര്യത്തിലും ഓഫീസ് പൂര്ണ്ണമായ തോതില് പ്രവര്ത്തിച്ചതിനാലാണ് സമയബന്ധിതമായി അര്ഹതാപട്ടിക തയ്യാറാക്കാന് സാധിച്ചത്. പ്രാഥമിക പരീക്ഷയില് അര്ഹത നേടിയവര് അതാത് കാറ്റഗറികള് അനുസരിച്ച് നവംബര്, ഡിസംബര് മാസങ്ങളിലായി നടക്കുന്ന അന്തിമപരീക്ഷ എഴുതേണ്ടതാണ്. ജോലി സ്വഭാവമനുസരിച്ച് 11 വിഭാഗങ്ങളായി തിരിച്ച പരീക്ഷകളുടെ തീയതികളും വിശദമായ സിലബസും ഇതിനകം പ്രസിദ്ധീകരിച്ചിട്ടുണ്ട്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona